РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 12

от заседание на комисия ”Управление на собствеността”
към Пленума на Висшия съдебен съвет, проведено на 11.04.2018 г.

Днес, 11.04.2018 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Олга Керелска
                                                                                      Пламена Цветанова 
                                                                                      Боян Новански
                                                                                      Огнян Дамянов

           От администрацията на ВСС присъстват: инж. Дениза Павлова –началник на отдел „Инвестиции и строителство”, Владимир Димитров – и.д. началник отдел „Управление на собствеността“ и Мая Атанасова – главен експерт – юрисконсулт в дирекция „Правна”.

1. ОТНОСНО: Проект на правила за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА проекта на Правила за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди.
1.2. ИЗПРАЩА проекта на Правила за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди, на Комисия по правни и институционални въпроси към Пленума на Висшия съдебен съвет, по компетентност.

І. Инвестиционна дейност 

2. ОТНОСНО: Проект за допълнение на Решение на Пленума на Висшия съдебен съвет, взето по протокол № 1/18.01.2018 г., т. 6.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. Предлага на Пленума на Висшия съдебен съвет да вземе следното решение:

1.	ДОПЪЛВА т. 6.1 с израза „в обхвата на § 51-00 „Основни ремонти на ДМА“, като текстът придобива следната редакция: „ЗАДЪЛЖАВА административните ръководители на органите на съдебната власт да организират, провеждат и възлагат процедури за обществени поръчки за строителство в обхвата на § 51-00 „Основни ремонти на ДМА“ до определените прагове, предвидени в чл. 20, ал. 3, т. 1 от ЗОП – от 50 000 до 270 000 лв. при строителство чрез събиране на оферти с обява или покана до определени лица и съгласно чл. 20, ал. 4, т. 1 от ЗОП – до 50 000 при строителство чрез директно възлагане“.	
2.	ДОПЪЛВА т. 6.3 с израза „в обхвата на §51-00 „Основни ремонти на ДМА“, като текстът придобива следната редакция: „Обществени поръчки за строителство в обхвата на § 51-00 „Основни ремонти на ДМА“ с прогнозни стойности по-големи от 270 000 лв. без ДДС се организират, провеждат и възлагат от Висшия съдебен съвет.
3.	ДОПЪЛВА т. 6.4 с израза „за строителство в обхвата на §51-00 „Основни ремонти на ДМА“, като текстът придобива следната редакция: Отдел „Инвестиции и строителство“ в дирекция „Управление на собствеността на съдебната власт“ съвместно с отдел „УКЦОП“ в дирекция „Правна“ осъществяват предварителен контрол по изготвени документации за участие в обществени поръчки за строителство в обхвата на §51-00 „Основни ремонти на ДМА“ от органите на съдебната власт и предоставя методическа помощ на органите на съдебната власт.
4.	ДА БЪДАТ УВЕДОМЕНИ административните ръководители на органите на съдебната власт  за допълненията по т.1, 2 и 3.
5.	ПРИЕТОТО РЕШЕНИЕ да бъде публикувано на интернет страницата на ВСС, раздел „Постоянни комисии“, подраздел Комисия „Управление на собствеността“ – „Правила“.

2.2. ВНАСЯ предложението като редовна точка в следващо редовно заседание на Пленума на Висшия съдебен съвет.

3. ОТНОСНО: Сключване на договор за упражняване на авторски надзор, във връзка с договор рег. № ВСС-14053/08.12.2017 г. с предмет: „Извършване на строително-монтажни работи в сгради на органите на съдебната власт по шест обособени позиции, за Обособена позиция № 3: “Преустройство на съществуваща сграда и изграждане на пристройка към нея за нуждите на районен съд, гр. Нова Загора“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ОТЛАГА разглеждането на т. 3 от настоящия дневен ред, до представяне на писмени доказателства, които да удостоверят договорните отношения между арх. Красимир Добрев и „Проектантско бюро ТЕКТОН” ЕООД, за осъществяване на авторски надзор на обект: „Преустройство на съществуваща сграда и изграждане на пристройка към нея за нуждите на Районен съд, гр. Нова Загора”.

4. ОТНОСНО: Изпратен проектодоговор за одит на системите за сигурност в съдебната палата гр. София, бул. „Витоша” № 2, ет. 3 и 4-ти в зоната на прокуратурата, съгласно Решение на КУС по т. 16 от Протокол № 10/31.03.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ДАВА СЪГЛАСИЕ да бъде сключен договор на стойност 4 800 лв. с ДДС с фирма „БЕЛС Продукти за сигурност ООД“ за пълен одит на система против проникване, система за контрол на достъпа, видеоохранителна и телевизионна система, система за пожароизвестяване, прозвъняване на изградената кабелна система на системите за сигурност и съставяне на кабелен журнал  в Съдебна палата София, бул. „Витоша“ № 2, ет. 3 и 4 в зоната на прокуратурата
4.2. ИЗПРАЩА решението по т. 4 от настоящия протокол ведно с преписката на Комисия „Бюджет и финанси” към Пленума на Висшия съдебен съвет, за съгласуване на разхода.

4.3. ПРЕДЛАГА на Пленума на Висшия съдебен съвет да вземе следното решение:
          
           1. УПЪЛНОМОЩАВА Представляващия Висшия съдебен съвет да сключи договор на стойност 4 800 лв. с ДДС с фирма „БЕЛС Продукти за сигурност ООД“ за пълен одит на система против проникване, система за контрол на достъпа, видеоохранителна и телевизионна система, система за пожароизвестяване, прозвъняване на изградената кабелна система на системите за сигурност и съставяне на кабелен журнал  в Съдебна палата София, бул. „Витоша“ № 2, ет. 3 и 4 в зоната на прокуратурата. 

2. ВНАСЯ предложението като редовна точка в следващо редовно заседание на Пленума на Висшия съдебен съвет.

5. ОТНОСНО: Определяне на представител от дирекция „Управление на собствеността” за участие в състава на комисия за провеждане на обществена поръчка с предмет „Проект за преустройство на съдебна сграда на Районен съд гр. Шумен и Районна прокуратура гр. Шумен” за имот, находящ се в гр. Шумен, ул. „Карел Шкорпил” № 1.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

		5.1.ОПРЕДЕЛЯ инж. Стоянка Георгиева - главен експерт в отдел „Инвестиции и строителство” в дирекция „Управление на собствеността на съдебната власт” за редовен член на комисията за провеждане на обществена поръчка с предмет „Проект за преустройство на съдебна сграда на Районен съд гр. Шумен и Районна прокуратура гр. Шумен”.
		5.2.ОПРЕДЕЛЯ инж. Надежда Стоянова - главен експерт в отдел „Инвестиции и строителство” в дирекция „Управление на собствеността на съдебната власт” за резервен член на комисията за провеждане на обществена поръчка с предмет „Проект за преустройство на съдебна сграда на Районен съд гр. Шумен и Районна прокуратура гр. Шумен”.
		5.3. ИЗПРАЩА решението по т. 5 от настоящия протокол на Главния секретар на ВСС и на председателя на Районен съд гр. Шумен, за сведение

6. ОТНОСНО: Писмо с вх. № ВСС-3399/23.03.2018 г. от Главния прокурор на Република България относно възможността за финансиране на основен ремонт на обща част /асансьорна уредба/ от сграда, в която се помещава Районна прокуратура гр. Карлово и следствен отдел към Окръжна прокуратура гр. Пловдив, от бюджета на ВСС

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

		6.1. ОТЛАГА разглеждането на т. 6 от настоящия дневен ред за следващо заседание на Комисията.
		6.2. УКАЗВА на административния ръководител на Районна прокуратура гр. Карлово да представи изискуемите с писмо № 91-00-070/14.05.2014 год. на Висшия съдебен съвет документи, с които трябва да бъдат окомплектовани исканията за закупуване на офис оборудване, копирна техника и извършване на текущи ремонти, както и с писмено съгласие или изричен отказ на съсобствениците на сградата – общинска собственост, находяща се в гр. Карлово, бул. „Освобождение” № 4, за участието им в ремонта на асансьорната уредба на сградата.

-	Текущи ремонти:

7. ОТНОСНО: Писмо от председателя на Районен съд гр. Брезник с вх. № ВСС-2786/09.03.2018 г. с искане за отпускане на средства за доставка на устройство за осигуряване на достъпна среда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ОТЛАГА вземането на решение за отпускане на средства за доставка на верижен стълбищен робот в Районен съд гр. Брезник.
7.2. УКАЗВА на председателя на Районен съд гр. Брезник да набави още две оферти за верижен стълбищен робот, с цел преценка изгодността на разхода.

8. ОТНОСНО: Писмо от председателя на Районен съд гр. Кула с вх. № ВСС-15126/29.03.2018 г. с допълнение към искане за отпускане на средства за текущ ремонт – преустройство на помещение за обслужване на граждани с неравностойно положение на стойност 1 500,00 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. Извършването на разход за текущ ремонт - преустройство на помещение за обслужване на граждани с неравностойно положение в Районен съд гр. Кула е целесъобразно. Стойността на разхода е определена на 1 557 лв. с ДДС, съгласно най-ниската оферта – на фирма „МСП”.
8.2. ИЗПРАЩА решението по т. 8 от настоящия протокол на комисия „Бюджет и финанси”, за  корекция на бюджета на  Районен съд гр. Кула.

9. ОТНОСНО: Писмо от председателя на Районен съд гр. Своге с вх. № ВСС-1249/01.02.2018 г. с искане за отпускане на средства за авариен ремонт на климатичната система на етажа на Районна прокуратура гр. Своге.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. Разходът за извършен по спешност текущ ремонт на климатична система на етажа на Районна прокуратура гр. Своге е авариен и необходим. Стойността на разхода е в размер на 862,64 лв. с ДДС, съгласно най-ниската подадена оферта – на фирма „Маркан про”.
9.2. ИЗПРАЩА решението по т. 9 от настоящия протокол на комисия „Бюджет и финанси”, за  корекция на бюджета на  Районен съд гр. Своге.

10. ОТНОСНО: Писмо от председателя на Районен съд гр. Трявна с вх. № ВСС-3269/21.03.2018 г. с искане за възстановяване на средства за извършен авариен текущ ремонт на нафтова горелка на стойност 418,00 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. Извършването на разход за авариен текущ ремонт на нафтова горелка в Районен съд гр. Трявна е целесъобразно. Стойността на разхода е определена на 418 лв. с ДДС, съгласно оферта от представител на фирма VIESSMANN, поддържащ стари котли – „РГС” ООД.
10.2. ИЗПРАЩА решението по т. 10 от настоящия протокол на комисия „Бюджет и финанси”, за  корекция на бюджета на  Районен съд гр. Трявна.

ІІ. Управление на собствеността

11. ОТНОСНО: Писмо с вх. № ВСС-3440/26.03.2018 г. на главния прокурор на Република България за помещения на Районна прокуратура гр. Нова Загора.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ПРИЕМА за сведение писмо № ВСС-3440/26.03.2018 г. на главния прокурор на Република България с предложение на окръжния прокурор на Окръжна прокуратура гр. Сливен, касаещо Съдебната палата в гр. Нова Загора.
11.2. ВЪЗЛАГА на инж. Дениза Павлова – началник отдел „Инвестиции и строителство” за извърши оглед на помещенията, които се ползват от Районен съд гр. Нова Загора и Районна прокуратура гр. Нова Загора към настоящия момент, както и да проучи на място възможността за предоставяне на помещения за ползване от Районна прокуратура гр. Нова Загора в сградата, находяща се в гр. Нова Загора, ул. „Александър Стамболийски“ № 1.

12. ОТНОСНО: Писмо с вх. № ВСС-3441/26.03.2018 г. на главния прокурор на Република България, писмо № 109/2017 г./16.03.2018 г. от г-н Иван Гешев – административен ръководител на Специализираната прокуратура и писмо с вх. № ВСС-3497/27.03.2018 г. на главен комисар Георги Жеков – главен директор на главна дирекция „Охрана” при Министерство на правосъдието.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. КАНИ административните ръководители на Специализирания наказателен съд и Специализираната прокуратура на следващо заседание на Комисия „Управление на собствеността” към Пленума на Висшия съдебен съвет.
12.2. КАНИ главен комисар Георги Жеков – главен директор на Главна дирекция „Охрана” при Министерство на правосъдието, на следващо заседание на Комисия „Управление на собствеността” към Пленума на Висшия съдебен съвет.
12.3. ВЪЗЛАГА на сътрудниците на Комисия „Управление на собствеността” да комплектова преписката в нейната цялост.

13. ОТНОСНО: Доклад от инж. Лидия Кирилова – главен експерт в отдел „Управление на собствеността” относно недвижим имот в гр. Петрич, ул. „д-р Асен Златаров” № 14.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ПРИЕМА доклада на Лидия Кирилова – главен експерт в дирекция „Управление на собствеността на съдебната власт”.
13.2. ВЪЗЛАГА на дирекция „Управление на собствеността на съдебната власт” да поднови искането Министерство на правосъдието да изпълни задължението си по § 83, ал. 1 от ПЗР на ЗИДЗСВ, като предаде цялата свързана с имота в гр. Петрич, ул. „д-р Асен Златаров” № 14, документация.

14. ОТНОСНО: Доклад от инж. Лидия Кирилова – главен експерт в отдел „Управление на собствеността” относно самостоятелен обект в сграда с идентификатор 04279.613.349.3.52 и площ 100,00 кв.м., по предназначение – парокотелна централа, находяща се в гр. Благоевград, ул. „д-р Христо Татарчев” № 28.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ПРИЕМА доклада на Лидия Кирилова – главен експерт в дирекция „Управление на собствеността на съдебната власт”.

14.2. ПРЕДЛАГА на Пленума на Висшия съдебен съвет да вземе следното решение:

На основание чл. 17, ал. 1 от Закона за държавната собственост, чл. 10, ал. 2, т. 1 от Правилника за организация на дейността на Висшия съдебен съвет и неговата администрация, във връзка с писмо вх. № ВСС-3206/20.03.2018 г. на председателя на Окръжен съд гр. Благоевград,

УПЪЛНОМОЩАВА представляващия Висшия съдебен съвет да изрази становище до министъра на регионалното развитие и благоустройството относно наличието на отпаднала необходимост за съдебната власт от самостоятелен обект в сграда с идентификатор 04279.613.349.3.52 и площ 100,00 кв.м., по предназначение – парокотелна централа, находяща се в гр. Благоевград, ул. „Д-р Христо Татарчев” № 28, подробно описана в Акт за публична държавна собственост № 3135/17.12.2015 г. с вписани права за управление на ВСС.

14.3. ВНАСЯ предложението като редовна точка в следващо редовно заседание на Пленума на Висшия съдебен съвет.

15. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно приемане на ведомствен апартамент № 44, гр. София, ж.к. „Красно село”, бл. 199, ет. 10, с наемател Ваня Савова – Цветанова – административен ръководител на Окръжна прокуратура гр. Плевен.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ПРИЕМА за сведение доклада на Анжела Цветанова – старши експерт – юрист в отдел „Управление на собствеността” за освобождаване на апартамент № 44, гр. София, ж.к. „Красно село”, бл. 199, ет. 10 от наемателя Ваня Савова – Цветанова – административен ръководител на Окръжна прокуратура гр. Плевен и предавателно-приемателния протокол, подписан на 26.03.2018 г.

16. ОТНОСНО: Доклад от Надежда Петрова – старши експерт – икономист в дирекция „Управление на собствеността на съдебната власт” относно постъпило писмо от председателя на Административен съд гр. Видин във връзка с неплатени разходи за вода.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. ВЪЗЛАГА на дирекция „Управление на собствеността на съдебната власт” да подготви писмо до ВиК Видин ЕООД за преразпределение на дължимите суми по субекти в посочения период от 2012 – 2018 г.
16.2. ПРЕДЛАГА на Комисия „Бюджет и финанси” корекция на бюджетната сметка на Административен съд гр. Видин в размер на 1 259,11 лв. с цел да не се преустановява водоснабдяването на имота.
16.3. ИЗПРАЩА решението по т. 16 от настоящия протокол на дирекция „Бюджет и финанси”, за проверка относно възстановяване на гаранцията по договор рег. № 93-00-153/21.03.2015 г. с „НСК София” ЕООД за СМР.

17. ОТНОСНО: Доклад от Надя Горгорова – младши експерт в дирекция „Управление на собствеността на съдебната власт” относно изготвяне на обобщена информация за съдебните сгради – държавна собственост, във връзка с предприемане на дейности и енергоспестяващи мерки, съгласно чл. 24 от Закона за енергийната ефективност и включването им в бюджетната прогноза за 2019 – 2021 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1. ОДОБРЯВА – Еxcel – Таблица обобщаваща информацията за съдебните сгради – държавна собственост, във връзка с предвиждане на необходимите финансови средства в бюджетната прогноза за 2019 – 2021 г. за предприемане на Енергоспестяващи мерки /ЕСМ/ - подробно описани в нея, както следва: 1. Изолация на външни стени; 2. Изолация на под; 3. Изолация на покрив; 4. Подмяна на дограма; 5. ЕСМ по осветление; 6. ЕСМ по абонатни станции; 7. ЕСМ по котелни стопанства; 8. ЕСМ по прибори за измерване, контрол и управление; 9. Настройки (вкл. „температура с понижение”); 10. ЕСМ по сградни инсталации; 11. Други.

18. ОТНОСНО: Доклад от Мая Атанасова – главен експерт – юрисконсулт в дирекция „Правна” относно предприемане на мерки от дирекция „Правна” за събиране на сума в размер на 31.,17 лева, дължима по договор с рег. № Д-11/01.04.2009 г., сключен с Наско Баталов – бивш служител на НСлСл, за отдаване под наем на недвижим имот – частна държавна собственост.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

18.1. ПРИЕМА за сведение доклада на Мая Атанасова – главен експерт – юрисконсулт в дирекция „Правна” в АВСС.
18.2. ИЗПРАЩА доклада ведно с преписката на дирекция „Управление на собствеността на съдебната власт”, за предприемане на действия по изясняване на обстоятелствата, свързани с прекратяване на договора и при необходимост изискване на допълнителна информация по случая.

Допълнителни точки, включени за разглеждане
в заседание на Комисия „Управление на собствеността”

19. ОТНОСНО: Писмо вх. № ВСС-4005/10.04.2018 г. от Пламен Найденов – член на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

19.1. ПРИЕМА заявление № ВСС-3472/26.03.2018 г. и писмо с вх. № ВСС-4005/10.04.2018 г. от Пламен Найденов – член на Висшия съдебен съвет.
19.2. ДАВА СЪГЛАСИЕ да се приложи т. 24 от Протокол № 35/02.11.2017 г. на Пленума на Висшия съдебен съвет.
19.3. ИЗПРАЩА решението по т. 19 от настоящия протокол на Комисия „Бюджет и финанси”, по компетентност.

20. ОТНОСНО: Покана към членовете на Висшия съдебен съвет, подали заявления за настаняване във ведомствени жилища.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

20.1. КАНИ членовете на Висшия съдебен съвет, подали заявления за настаняване във ведомствени жилища, на заседанието на Комисия „Управление на собствеността” към Пленума на Висшия съдебен съвет, насрочено за 18 април 2018 г., от 9,30 часа, зала 512, в сградата на Висш съдебен съвет

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/
								      ЕВГЕНИ ДИКОВ